ઈ.સ. ૧૯૦૬મા ગાયકવાડે કરેલ ફરજીયાત કેળવણીની જોગવાઈએ વિસનગરની પ્રજાને સાક્ષર તો કરી પરંતુ તેમનામાં રાષ્ટ્રીય સભાનતા જાગ્રત કરી તે વિશેષ. પ્રજામંડળનું ૧૪ મુ અધિવેશન ૧૯૩૭માં વિસનગરમાં યોજાયું. જેને લોખંડી પુરુષ સરદાર પટેલનો સંપૂર્ણ સહયોગ સાંપડ્યો. ૧૯૪૨ ની “હિન્દ છોડો” ચળવળમાં વિસનગરે પોતાના પનોતા પુત્ર ગોવિંદરાવ ઉત્રાણકરને શહીદ બનાવી ગાયકવાડના શાસનમાં સ્વાયત્તતા મેળવી શકાઈ અને આજ પ્રજામંડળે ૧૯૪૯ માં ભારતીય સંઘમાં વડોદરા રાજ્યને જોડવામાં મહત્વપૂર્ણ ભાગ ભજવ્યો હતો.